Искаков Полот Турдукожоевич

Искаков Полот Турдукожоевич (8. 10. 1931-ж. туулган, Ысык-Көл облусу, Каракол) – дипломат, СССРдин атайын жана ыйгарым укуктуу элчиси (1986). КМУну (1958), Москвадагы СССР ТИМдин Жогорку дипломатиялык мектебин (1964) бүткөн. 1958–61-ж. комсомолдун Фрунзе обкомунда инструктор, Кыргызстан ЛКЖС БКда бөлүм башчынын орун басары, 1964–67-ж. Тунис Республикасында СССР элчилигинин 3-секретары, 1967–70-ж. СССР ТИМдин борбордук аппаратында жооптуу кызматкер, 1970–75-ж. СССРдин Гвинея Республикасындагы элчилигинде 2-, 1-секретарь, 1977–82-ж. СССРдин Алжир Элдик Демократиялык Республикасындагы элчилигинде кеңешчи, 1982–86-ж. СССР ТИМдин кадрлар жана окуу жайлар башкы башкармалыгында эксперт, 1986–91-ж. СССРдин Алжир Элдик Демократиялык Республикасынын Оран шаарындагы элчилигинде генералдык консул болуп иштеген. 
Категория:Инсандар
 Колдонулган адабияттар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5